கேள்வி: ஆண் பாவம் பொல்லாதது - படக்கதை பற்றி நீங்கள் என்ன அறிந்துள்ளீர்கள்?
பதில்: கதை நாயகனுக்கும், நாயகிக்கும் திருமணம் நடக்கிறது. மகிழ்ச்சியான திருமண வாழ்க்கையில் குறுக்கிடும் தன்முனைப்புப் பிரச்சனைகள் வளர்ந்து, திருமண முறிவு குடும்ப நீதிமன்றம் செல்கின்றனர். கதாநாயகன் இணைந்து வாழ விரும்புவதாக சொல்வதால், விவாகரத்து கிடைப்பதில் சிக்கல் ஏற்படுகிறது. அச்சிக்கல்களை நீக்க நாயகியின் வழக்குரைஞர் பல்வேறு குற்றங்களை நாயகனின் மீது எழுப்புகிறார். இந்திய சட்டப்படி ஏறத்தாழ கணவனின் சொத்தில் பாதியும், கணவன் பெறும் ஊதியம் பாதியையும் மனைவிக்குத் தர வேண்டும். இதனைத் தவிர்க்க கையாளப்படும் வழிமுறைகளும் தெரிவிக்கப்படுகின்றன. சொத்துக்காக பல திருமண முறிவுகள் நடப்பதாகவும் திரைக்கதையில் இணைத்துள்ளனர். இறுதியில் நீதிபதியாக திருநங்கையும் நடித்துள்ளார். பெண் உரிமை என்பது ஆண் உரிமையை பறிப்பதோ அல்லது மீறுவதோ அல்ல, விட்டுக் கொடுத்து வாழ்வதே திருமண வாழ்க்கை என்பதான நாயகனின் வழக்கரிஞர் இறுதி வழக்குரையால், கதாநாயகி திருமண முறிவு வேண்டாமென்கிறார். இறுதியில் இருவரும் இணைந்து திருமண வாழ்க்கையை நடத்துவதாக திரைப்படம் முடிகிறது.